Rozhodnutie Komisie
z 10. januára 2003,
ktorým sa v zásade uznáva úplnosť dokumentačného súboru údajov na podrobné posúdenie vzhľadom na možné zaradenie benalaxylu-M, benthiavalicarbu, 1-methylcyclopropénu, prothioconazolu a fluoxastrobínu do prílohy I k smernici Rady 91/414/EHS týkajúcej sa umiestnenia výrobkov na ochranu rastlín na trh
(oznámené pod číslom dokumentu C(2002) 5575)
(Text s významom pre EHP)
(2003/35/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 91/414/EHS z 15. júla 1991 týkajúcu sa umiestnenia výrobkov na ochranu rastlín na trh [1], ktorá bola naposledy zmenená a doplnená smernicou Komisie 2002/81/ES [2], a najmä na jej článok 6 ods. 3,
keďže:
(1) smernica 91/414/EHS ustanovuje zostavenie zoznamu spoločenstva s aktívnymi látkami, ktoré sú povolené na použitie vo výrobkoch na ochranu rastlín;
(2) súbor údajov týkajúci sa aktívnej látky benalaxyl-M predložila talianska spoločnosť ISAGRO portugalským úradom dňa 22. februára 2002 so žiadosťou o jej zahrnutie do prílohy I k smernici 91/414/EHS. Súbor údajov týkajúci sa aktívnej látky benthiavalicarb predložila spoločnosť Kumiai Chemicals Industry, s. r. o. belgickým úradom 19. apríla 2002. Súbor údajov týkajúci sa aktívnej látky 1-methylcyclopropén predložila spoločnosť Rohm and Haas úradom Spojeného kráľovstva 28. februára 2002. Súbor údajov týkajúci sa aktívnej látky prothioconazol predložila spoločnosť Bayer Crop Science úradom Spojeného kráľovstva 25. marca 2002. Súbor údajov týkajúci sa aktívnej látky fluoxastrobín predložila spoločnosť Bayer Crop Science úradom Spojeného kráľovstva 25. marca 2002;
(3) úrady Portugalska, Belgicka a Spojeného kráľovstva oznámili Komisii, že po predbežnom preskúmaní údajov týkajúcich sa uvedených aktívnych látok tieto látky pravdepodobne spĺňajú údaje, požiadavky na predloženie údajov z prílohy II k smernici 91/414/EHS. Údaje, ktoré boli predložené, pravdepodobne tiež spĺňajú údaje a požiadavky na predloženie údajov z prílohy III k smernici 91/414/EHS týkajúce sa výrobku na ochranu rastlín, ktorý obsahuje uvedenú aktívnu látku. V súlade s článkom 6 ods. 2 smernice 91/414/ES uvedení žiadatelia následne poskytli údaje Komisii a iným členským štátom a predložili Stálemu výboru pre potravinový reťazec a zdravie zvierat;
(4) toto rozhodnutie by malo na úrovni spoločenstva formálne potvrdiť, že údaje sa považujú za vyhovujúce podľa zásad týkajúcich sa údajov a požiadaviek na predloženie údajov uvedených v prílohe II a pre najmenej jeden výrobok na ochranu rastlín, ktorý obsahuje uvedenú aktívnu látku, podľa požiadaviek prílohy III k smernici 91/414/EHS;
(5) toto rozhodnutie by nemalo mať dosah na právo Komisie vyžadovať od žiadateľa predloženie ďalších údajov alebo informácií členskému štátu, ktorý je poverený predložením správy o uvedenej látke, aby sa tak odstránili niektoré nejasnosti v dokumentačnom súbore údajov;
(6) opatrenia uvedené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO NARIADENIE:
Článok 1
Súbory údajov týkajúce sa aktívnych látok uvedené v prílohe k tomuto rozhodnutiu, ktoré boli predložené Komisii a členským štátom s cieľom dosiahnuť ich zahrnutie do prílohy I k smernici 91/414/EHS, v zásade spĺňajú požiadavky na údaje a informácie, ktoré sú uvedené v prílohe II k smernici 91/414/EHS.
Súbory údajov spĺňajú aj požiadavky na údaje a informácie, ktoré sú uvedené v prílohe III k smernici 91/414/EHS a týkajú sa jedného výrobku na ochranu rastlín, ktorý obsahuje uvedenú aktívnu látku vzhľadom na navrhované použitie.
Článok 2
Členský štát poverený predložením správy o uvedenej látke zabezpečí podrobné skúmanie príslušného dokumentačného súboru údajov a čo najskôr predloží Komisii správu o záveroch výskumu spolu s odporúčaním na zahrnutie alebo nezahrnutie príslušnej aktívnej látky do prílohy I k smernici 91/414/EHS a všetkých podmienkach s tým spojených, najneskôr v lehote jedného roka od uverejnenia tohto rozhodnutia v Úradnom vestníku Európskych spoločenstiev.
Článok 3
Toto rozhodnutie je adresované členských štátom.
V Bruseli 10. januára 2003